Odense Adresse-Contoirs Efterretninger, 1847-12-15
(Jndsendt.)¬ J Anledning af, at "Milos Avis" for noget siden har gjort Udsættelser mod Borgerskolens Acqvisition til den paatænkte nye Varetægtsarrest for Odense og de nærmeste Landjurisdictioner, skulle vi tillade os nogle Bemærkninger. At der til en saadan Fængselsbygningen Varetægtsarrest for 20 a 22 Fanger, som er det høieste Gjennemsnitsantal for 10 Aar - skulde behøves en meget stor Byggeplads, eller at Borgerskolen med sin betydelige og fritliggende Gaardsplads ikke skulde være tilstrækkelig, ja endog stridende mod det Benzonske Le gats Bestemmelser, kunne vi ikke indrømme. Legatet forlanger rigtignok et Mønsterfængsel, men saaledes maa ethvert godt Fængsel kunne kaldes, der udmærker sig fremfor de hidtil i Egnen forhaanden værende, saa at andre Jurisdictioner med Tiden kunne indrette deres Fængsler derefter, og det taber ikke denne Charakteer, derved, at det indrettes efter de i det kgl. Rescript for Varetægtsarrester opstillede, men endnu kun paa saa eller ingen Steder iværksatte Regler. Paa den anden Side nævner Legatet selv en Byggeplads inde i Byen og stiller ingensteds den Fordring, at Fængslet skal ligge saa isoleret, at ingensomhelst Bygninger eller Beboelses Leiligheder maatte findes i dets Nærhed. Hvorledes vilde man ogsaa ved at vælge en Byggeplads i den nye Gade, som Milos Avis" foreslaaer, kunne sikkre Arrest bygningen for Naboer eller Gjenboer, Der vilde den endog efter vor Formening ved at situeres i de andre Huses Række vorde udsat for langt mere Samqvem med de tilstødende Naboer, end ved at anbringes i den mere fritliggende Borgerskoles Gaard, der egentlig kun har een Nabo; thi Raadstuen regne vi ikke til de farlige. Vilde man i den nye Gade kjøbe saa stor en Byggeplads, at Fængslet kunde anbringes saa langt fra alle tilstødende Naboers Grændser, at ingensomhelst synlig Communikation kunde finde Sted; da blev det en meget kostbar Byggeplads, og hvorfor da vælge en saa fugtig Grund? Naar man altsaa ikke vil stille vilkaarlige og urimelige Fordringer til Pladsen og Arrestbygningen, men rette sig efter Legatet og Kongens Fordringer, og vi kunde vel tilføie, den Formue, som Odense Commune har til at udrede Bekostningen; da formene vi, at Borgerskolen, med sin fritliggende, rummelige Gaardsplads ei alene er tilstrækkelig, men derhos saa tør, høi og i det Hele saa fortrinlig, at man vanskeligt skal kunne udfinde en sundere og bedre Byggeplads i Byen til Varetægtsfængsel. Dermed urgere vi ingenlunde paa, at man ubetinget skal foretrække Borgerskolen, naar en anden billigere og mere passende Byggeplads kan erholdes; thi om endog de formuende Landjurisdictioner ikke behøve at see paa Bekostningen, saa er det dog vist, at Odense, hvis fleste Jndvaanere daglig og haardt føle Trykket af Fødemidlernes høie Priser, og som allerede er meget gjældbetynget (de høie Kornpriser have hverken bygget eller betalt Fattiggaarden eller Frederiksbroen), ikke kan undlade at tage betydeligt Hensyn til Bekostningen; og dersom Foretagendet maatte see ud til at blive altfor storartet og dyrt, vil det udentvivl blide nødt til at trække sig tilbage og bygge Arrester efter en mere oconomisk Plan. Det er derfor vor uforgribelige Mening, at Odense - og de paagjeldende Herreder med - vil være bedst tjent med at bygge efter Legators "Mønster", fuldstændiggjort ved Regjeringens senere Forskrifter og saaledes som man har Penge til, kun at det skeer snart.